AS Roma

Associazione Sportiva Roma er en italiensk fotballklubb fra hovedstaden Roma. Logoen symboliserer Romulus og Remus som drikker melk fra hunnulven, et sagn som omhandler Romas grunnleggelse, og blir av mange sett på som byens hovedsymbol.

Klubbens farger er purpur og gull (gul-oransje), hvor purpur symboliserer keiserlig verdighet og gull symboliserer den kristne Gud.

 Historie 
 Starten 
A.S. Roma ble stiftet i juli 1927 av Italo Foschi. Da hadde byen Roma allerede tre fotballag i den italienske serien: Alba Audace, Fortitudo og Lazio. Allikevel ønsket fascist-regimet som da styrte å danne et nytt lag, et lag som arbeiderklassen i byen  kunne identifisere seg med. Dette laget skulle være en sammenslåing av de sistnevnte. Lazio, det største laget i byen, som også var sportslig på høyde med de store lagene fra nord, hadde sin store tilhengerskare blant byens sosiale elite, og ønsket ikke engang å diskutere forespørselen om samarbeid.

Alba Audace og Fortitudo, i tillegg til småklubbene Pro Roma og Roman, ønsket imidlertid en sammenslåing, og A.S. Roma ble stiftet. Klubben ble oppkalt etter byen, og draktens farger i rødt og gult, ble videreført fra klubben Romans farger.

Lagets første hjemmebane ble Motovelodromo Appio.

 1950-1970 
Etter at laget rykket ned til Serie B i 1951, kom de kraftig tilbake og rykket opp igjen til Serie A året etter. Etter denne nedturen holdt laget seg oppe på den øverste halvdelen av tabellen utover på 1950-tallet og på begynnelsen av 1960-tallet. Men mellom 1963 og 1979 kom laget inn i en frustrerende periode med middelmådige resultater. Lagets beste prestasjon i denne perioden var en tredjeplass i 1974/75-sesongen, og laget var i til tider på kanten til nedrykk.

 1970-1980 
Dette tiåret skulle vise seg å bli Romas mest suksessrike noensinne. Med nye talenter som Bruno Conti, Agostino Di Bartolomei, Cerezo og Falcao, gikk Roma godt rustet inn i 1980-årene i kampen om et nytt seriemesterskap. De var meget nær allerede i 1981, men først i 1983 klarte de det, og tok sitt andre seriemestersakp gjennom tidene, noe som førte til ville feiringer i hovedstaden. Året etter spilte de seg til finale i Serievinnercupen, men tapte for Liverpool på straffespark.

 1980- 
Fra 1980 og utover har laget mer eller mindre holdt seg på tabellens øvre halvdel, noen ganger avbrutt av sesonger helt oppe i toppen. Roma hadde tidligere rekorden i antall seire på rad i Serie A, med elleve seire i 2005/06-sesongen. Denne rekorden ble i 2006/07-sesongen slått av Inter, med 17 seire.

 2021 
Roma tapte 6-1 mot Bodø/Glimt 21. oktober 2021 på Aspmyra i Conference league. Dette var karrierens største tap for lagets manager José Mourinho.

 Meritter 
Roma deltok for første gang i en serie i 1929/30-sesongen, og vant sin første «scudetto» (seriemesterskap) sesongen 1941/42. Klubben har kun rykket ned én gang – i 1950/51-sesongen – men da rykket den opp igjen til Serie A året etter.

Klubben har vunnet Coppa Italia (den italienske cupen) ni ganger, og har sammenlagt tre «scudetti» (seriemesterskap). De har vunnet Supercoppa to ganger, og UEFA-cupen en gang, da de slo Birmingham City i finalen.

De har en gang kommet til finalen i Serievinnercupen (forløperen til dagens Mesterliga), men tapte for Liverpool på straffesparkkonkurranse.

 Serie A (scudetti): 3 1942, 1983, 2001 
 Coppa Italia: 9 1964, 1969, 1980, 1981, 1984, 1986, 1991, 2007, 2008 
 Supercoppa Italiana: 2 2001, 2007
 Messebycupen: 1 1960-61 
 Trofeo Anglo-Italiano: 1 1971-72

 Spillerstall 
Oppdatert 20. september 2024.

 Utlånte spillere 

 Kjente tidligere spillere 

  Abel Balbo
  Gabriel Batistuta
  Claudio Caniggia
  Walter Samuel
  Aldair
  Cafu
  Cerezo
  Emerson
  Falcao
  Vincent Candela
  Ludovic Giuly
  Jérémy Ménez
  Thomas Hässler
  Rudi Völler
  Carlo Ancelotti
  Antonio Cassano
  Bruno Conti
  Agostino Di Bartolomei
  Giuseppe Giannini
  Giacomo Losi
  Sebino Nela
  Roberto Pruzzo
  Franco Tancredi
  Francesco Totti
  Pietro Vierchowod
  Hidetoshi Nakata
  John Carew (2003–04), lån fra Valencia, 20 kamper, 6 mål)
  John Arne Riise (''2008–11)
  Zbigniew Boniek
  Christian Chivu

 Referanser 

 Eksterne lenker 

  A.S. Roma Ultras
  AS Roma Norge
  Ultras AS Roma – Videoblog

Roma
Kategori:Sport i Roma
Roma
Kategori:Sport i Italia i 1927